**ROMÂNIA**

**JUDEŢUL SUCEAVA**

 **MUNICIPIUL CÂMPULUNG MOLDOVENESC**

# CONSILIUL LOCAL

**HOTĂRÂREA NR. 147**

**din 21 noiembrie 2024**

**privind aprobarea majorării bugetului local și a fondului de rezervă, virărilor de credite bugetare, influențelor la lista de investiții a bugetului și utilizării fondului de rezervă al bugetului local pe anul 2024 și aprobarea modificărilor bugetului și a influențelor la lista de investiții în cadrul bugetului instituţiilor publice şi activităţilor finanţate integral sau parţial din venituri proprii pe anul 2024**

Consiliul Local al municipiului Câmpulung Moldovenesc, întrunit în şedinţa extraordinară din data de 21 noiembrie 2024;

Având în vedere:

 -Referatul de aprobare al primarului municipiului Câmpulung Moldovenesc, înregistrat la nr. 37327 din 19.11.2024;

 -Raportul de specialitate al Direcţiei economice, înregistrat la nr. 37328 din 19.11.2024;

 -Avizul Comisiei de specialitate a Consiliului Local;

 -Adresele Administrației Județene a Finanțelor Publice Suceava SVG\_STZ/4325/06.11.2024 și SVG\_STZ/4396/11.11.2024;

 -Adresa Școlii Gimnaziale „George Voevidca” Câmpulung Moldovenesc nr. 3023/21.10.2024;

 -Adresa Colegiului Silvic ”Bucovina” Câmpulung Moldovenesc nr. 6948/23.10.2024;

 -Adresa Liceului tehnologic nr.1 nr.4901/18.11.2024;

 -Adresa Clubului Sportiv ”Rarăul” Câmpulung Moldovenesc nr. 952/15.11.2024;

 -Adresa Muzeului ”Arta Lemnului” Câmpulung Moldovenesc nr. 871/14.11.2024;

 -Adresa Spitalului Municipal Câmpulung Moldovenesc nr. 17756/11.11.2024;

 -Adresa Bibliotecii Municipale Câmpulung Moldovenesc nr. 736/15.11.2024;

 -Art. 5, alin. (3), art. 19, alin (2), art. 36, art. 48, alin. (1) art. 49, alin. (4) și alin. (7) din Legea nr. 273/2006 privind finanţele publice locale, cu modificările şi completările ulterioare;

În temeiul art. 129 alin. (4) lit. a), art. 139 alin. (3) lit. a), art. 140 alin. (1) și art. 196 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**HOTĂRĂŞTE:**

**Art.1.**(1)Se aprobă majorarea fondului de rezervă al bugetului local al municipiului Câmpulung Moldovenesc pe anul 2024, conform anexei nr. 1.

 (2)Se aprobă influentele la lista de investiții a bugetului local al municipiului Câmpulung Moldovenesc pe anul 2024, conform anexei nr. 2.

 (3)Se aprobă modificarea utilizării excedentului bugetului local al anului 2023 în bugetul anului 2024, conform anexei nr.3.

 (4)Se aprobă majorarea bugetului instituţiilor publice şi activităţilor finanţate integral sau parţial din venituri proprii pe anul 2024, conform anexei nr. 4.

 (5)Se aprobă influentele la lista de investiții în cadrul bugetului instituţiilor publice şi activităţilor finanţate integral sau parţial din venituri proprii pe anul 2024, conform anexei nr. 5.

 (6)Se aprobă majorarea bugetului local, virări de credite bugetare și utilizarea fondului de rezervă al bugetului local al municipiului Câmpulung Moldovenesc pe anul 2024, conform anexei nr. 6.

**Art.2.**Anexele nr. 1-6 fac parte integrantă din prezenta hotărâre.

**Art.3.**Primarul municipiului Câmpulung Moldovenesc, prin Direcţia economică, Școala Gimnaziala „George Voevidca” Câmpulung Moldovenesc, Liceul tehnologic nr.1, Muzeul ”Arta Lemnului”, Biblioteca Municipală Câmpulung Moldovenesc, Colegiul Silvic ”Bucovina”, Clubul Sportiv ”Rarăul” și Spitalul Municipal Câmpulung Moldovenesc vor aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,****Alvirescu Ioana - Tatiana** |  | **Contrasemnează:****SECRETAR GENERAL****AL MUNICIPIULUI****Erhan Rodica** |